UKEM ต้นทุนขายลดฮวบ! หนุนกำไรปี 59 โต 90% แจกปันผล 0.045 บ./หุ้น
UKEM ต้นทุนขายลดฮวบ! หนุนกำไรปี 59 โต 90% มาที่ 143.21 ลบ. จากปีก่อนกำไร 75.35 ลบ. ใจดีแจกปันผล 0.045 บ./หุ้น XD 27 เม.ย.60 กำหนดจ่ายปันผล 19 พ.ค.นี้
23 ก.พ. 2560

บริษัท ยูเนี่ยน ปิโตรเคมีคอล จำกัด (มหาชน) หรือ UKEM รายงานผลการดำเนินงานประจำปี 59 สิ้นสุดวันที่ 31 ธ.ค.59 (รวมบริษัทย่อย)
โดยผลการดำเนินงานในช่วงดังกล่าวที่เพิ่มขึ้นเนื่องจาก บริษัทมีต้นทุนขาย 2.36 พันล้านบาท ลดลง 281.09 ล้านบาท เมื่อเปรียบเทียบกับงวดเดียวกันของปี 58 ซึ่งมีต้นทุนขายเท่ากับ 2.64 พันล้านบาท ลดลงร้อยละ 10.66 เนื่องจากราคาสินค้าที่ปรับลดลง รวมทั้งการบริหารจัดการต้นทุนอย่างเหมาะสมและมีประสิทธิภาพ ส่งผลให้ต้นทุนขายลดลง
นอกจากนี้ ได้ประกาศจ่ายปันผลงวดดำเนินงานวันที่ 1 ม.ค. 2559 ถึงวันที่ 31 ธ.ค. 2559เป็นเงินสดจำนวน 0.045บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 27 เม.ย. 2560และกำหนดจ่ายเงินปันผลในวันที่ 19 พ.ค. 2560